cyanic-selkie/wikianc huggingface dataset:
ทอมัสกังขา
การใช้ทางศิลปะ
นอกจากจะเป็นวลีแล้ว “ความกังขาของนักบุญทอมัส” ยังใช้เป็นหัวข้อของศิลปกรรมในชุดชีวิตของพระเยซู เช่นงานเขียนของคาราวัจโจหรือเจอราร์ด ฟาน โฮนท์ฮอร์สต์
การวิจารณ์ศาสนา
การวิจารณ์ศาสนาเป็นการวิจารณ์มโนทัศน์ ลัทธิ ความสมเหตุสมผลและ/หรือการปฏิบัติศาสนา ซึ่งรวมถึงการส่อความทางการเมืองและสังคมที่สัมพันธ์
การวิจารณ์ศาสนามีประวัติศาสตร์ยาวนาน ในกรีซโบราณ การวิจารณ์ศาสนาสืบย้อนไปได้อย่างน้อยถึงศตวรรษที่ 5 ก่อนคริสตกาลโดยไดอะโกรัส "ดิเอธิสต์" แห่งเมลอส (Diagoras "the Atheist" of Melos) ในโรมโบราณ ตัวอย่างที่ทราบแรก ๆ คือ ว่าด้วยธรรติของสิ่ง (De rerum natura) ของลูครีชัส (Lucretius) ตั้งแต่ศตวรรษที่ 1 ก่อนคริสตกาล การวิจารณ์ศาสนายุ่งยากขึ้นจากข้อเท็จจริงว่ามีนิยามและมโนทัศน์ศาสนาหลายอย่างในวัฒนธรรมและภาษาต่าง ๆ ด้วยการมีศาสนาหลายหมวดหมู่ เช่น เอกเทวนิยม พหุเทวนิยม สรรพเทวนิยม nontheism (ไม่เชื่อในพระเจ้าที่เป็นบุคคล) และศาสนาจำเพาะต่าง ๆ เช่น ศาสนาคริสต์ ยูดาย อิสลาม เต๋า พุทธ และอื่น ๆ ไม่ชัดเจนเสมอไปว่าการวิจารณ์ศาสนานี้มุ่งไปยังศาสนาใดศาสนาหนึ่งหรือใช้กับศาสนาอื่นได้มากน้อยเพียงใด
ทุกศาสนาบนโลกซึ่งสนับสนุนการอ้างความจริงหนึ่งเดียวจำต้องปฏิเสธการอ้างความจริงของศาสนาอื่น ผู้วิจารณ์ศาสนาโดยรวมมักพาดพิงศาสนาว่าล้าสมัย เป็นภัยต่อปัจเจกบุคคล เป็นภัยต่อสังคม เป็นอุปสรรคต่อความก้าวหน้าทางวิทยาศาสตร์ แหล่งของการกระทำหรือจารีตประเพณีผิดศีลธรรม และเป็นเครื่องมือทางการเมืองสำหรับการควบคุมทางสังคม
เอ็นจีซี 1427 เอ
เอ็นจีซี 1427 เอ (NGC 1427A) เป็นดาราจักรไร้รูปแบบในกลุ่มดาวแม่น้ำ ได้รับการประเมินโดยใช้กระจุกฟังก์ชันทรงกลมสว่างเป็น 31.01 ± 0.21 ซึ่งมีประมาณ 52 ปีแสง
มานะ คงวุฒิปัญญา
มานะ คงวุฒิปัญญา นักการเมืองชาวไทย อดีตสมาชิกสภาผู้แทนราษฎรกรุงเทพมหานคร และ อดีตที่ปรึกษารัฐมนตรีว่าการกระทรวงศึกษาธิการ
ประวัติ
มานะ คงวุฒิปัญญา เกิดเมื่อวันที่ 13 ตุลาคม พ.ศ. 2504 นายมานะเคยเป็นกำนันในท้องที่เขตภาษีเจริญ จึงมีชื่อเรียกที่รู้จักดีของคนในท้องที่ว่า กำนันมานะ ชีวิตส่วนตัว มานะ จบการศึกษระดับปริญญาตรีสาขารัฐประศาสนศาสตร์ จากมหาวิทยาลัยราชภัฏสวนสุนันทา เป็นนักเล่นพระเครื่องที่มีชื่อเสียงในวงการพระเครื่องคนหนึ่ง โดยที่บ้านพักส่วนตัวย่านถนนพุทธมณฑลสาย 3 เปิดเป็นพิพิธภัณฑ์พระเครื่องด้วย มานะสมรสกับ สุภาภรณ์ คงวุฒิปัญญา สมาชิกสภาผู้แทนราษฎร กรุงเทพมหานคร เขต29 พรรคเพื่อไทย มีบุตรด้วยกัน 4 คน
งานการเมือง
ในการเลือกตั้งเมื่อปี พ.ศ. 2548 มานะได้ลงสมัครเลือกตั้งในสังกัดพรรคไทยรักไทย โดยลงในพื้นที่เขต 32 กรุงเทพมหานคร ซึ่งประกอบด้วยเขตภาษีเจริญ โดยแข่งขันกับทางผู้สมัครจากพรรคประชาธิปัตย์ คือ ทันตแพทย์สุรันต์ จันทร์พิทักษ์ อดีตสมาชิกสภากรุงเทพมหานคร (สก.) ของเขตบางกอกใหญ่ ซึ่งมาลงแทนพี่ชาย คือ เภสัชกร วิลาศ จันทร์พิทักษ์ อดีต ส.ส.ในพื้นที่นี้อย่างยาวนาน ที่ย้ายไปลงในเขตคลองสาน แทน ปราโมทย์ สุขุม ที่เลิกเล่นการเมืองไป ผลการเลือกตั้ง มานะเป็นฝ่ายได้รับการเลือกตั้ง
หลังคดียุบพรรคไทยรักไทย นายมานะได้เข้าสังกัดกับพรรคพลังประชาชน ในการเลือกตั้งในปลายปี พ.ศ. 2550 ได้ลงเลือกตั้งในเขต 11 กรุงเทพมหานคร ซึ่งประกอบด้วย เขตภาษีเจริญ เขตบางแค เขตหนองแขม แต่ไม่ได้รับเลือกตั้ง และหลังคดียุบพรรคพลังประชาชน นายมานะก็ได้ย้ายเข้าสังกัดพรรคเพื่อไทย และลงสมัครรับเลือกตั้งอีกครั้ง แต่ก็แพ้ให้กับวิลาศ จันทร์พิทักษ์ เจ้าของพื้นที่เดิม
นายมานะ เคยได้รับแต่งตั้งให้ดำรงตำแหน่งที่ปรึกษารัฐมนตรีช่วยว่าการกระทรวงสาธารณสุข และ ที่ปรึกษารัฐมนตรีช่วยว่าการกระทรวงคมนาคม ต่อมาในเดือนพฤษภาคม พ.ศ. 2556 ได้รับแต่งตั้งเป็นที่ปรึกษารัฐมนตรีช่วยว่าการกระทรวงอุตสาหกรรม (ฐานิสร์ เทียนทอง) จนกระทั่งพ้นจากตำแหน่งเมื่อมีการปรับคณะรัฐมนตรีในเดือนมิถุนายนของปีเดียวกัน
ต่อมาเป็นที่ปรึกษารัฐมนตรีว่าการกระทรวงศึกษาธิการ (จาตุรนต์ ฉายแสง) ในเดือนกรกฎาคม พ.ศ. 2556
ไชนาแอร์ไลน์ เที่ยวบินที่ 140
ไชนาแอร์ไลน์ เที่ยวบินที่ 140 เป็นเที่ยวบินจากท่าอากาศยานนานาชาติเจียง ไคเชก กรุงไทเป ประเทศไต้หวัน ไปยังท่าอากาศยานนานาชาตินาโงยะ-โคมากิ นครนาโงยะ ประเทศญี่ปุ่น ซึ่งประสบอุบัติเหตุตกขณะกำลังลงจอดที่นาโงยะเมื่อวันที่ 26 เมษายน ค.ศ. 1994 มีผู้เสียชีวิต 264 คน นับเป็นอุบัติเหตุทางการบินที่ร้ายแรงที่สุดในประวัติศาสตร์ของไชนาแอร์ไลน์ และร้ายแรงที่สุดเป็นอันดับสองของประเทศญี่ปุ่นรองจากเจแปนแอร์ไลน์ เที่ยวบินที่ 123 ซึ่งตกเมื่อ ค.ศ. 1985
เที่ยวบิน
วันที่ 27 เมษายน เจ้าหน้าที่ได้แจ้งว่ามีผู้รอดชีวิต 10 คน ซึ่งหนึ่งในนั้นเป็นเด็กอายุ 3 ขวบ โดยแบ่งเป็นชาวญี่ปุ่น 7 คน ชาวไต้หวัน 2 คน และชาวฟิลิปปินส์ 1 คน อย่างไรก็ตาม ผู้รอดชีวิตเหลือเพียง 7 คนในวันที่ 6 พฤษภาคม ซึ่งในจำนวนนี้มีเด็กอยู่ด้วย 3 คน
การสืบสวน
อุบัติเหตุครั้งนี้มีสาเหตุจากความผิดพลาดของนักบิน พวกเขาไม่สามารถแก้ไขการควบคุมเครื่องและความเร็วพร้อมกันได้ เก้าเดือนก่อนเกิดเหตุ แอร์บัสได้แจ้งเตือนลูกค้าให้ปรับปรุงระบบควบคุมเพื่อให้ระบบออโตไพลอตหยุดทำงานเมื่อนักบินขยับคันบังคับไปในทางที่กำหนดระหว่างที่เครื่องอยู่ในโหมดโกอะราวด์ "ทางที่กำหนด" ดังกล่าวรวมไปถึงการดันคันบังคับไปข้างหน้า ซึ่งเป็นสิ่งที่นักบินเที่ยวบินที่ 140 ทำก่อนตก ไชนาแอร์ไลน์วางแผนว่าจะรอปรับปรุงเครื่องบินลำที่เกิดเหตุตอนที่เครื่องบินลำดังกล่าวจะเข้าตรวจซ่อมบำรุงครั้งสำคัญ เพราะมองว่าการปรับปรุงนั้นไม่เร่งด่วน ซึ่งเป็นปัจจัยร่วมกับความผิดพลาดของนักบินที่นำไปสู่อุบัติเหตุในที่สุด นอกจากนี้ยังพบว่านักบินฝึกอบรมการบินกับเครื่องบินแอร์บัส เอ300 ที่ศูนย์จำลองการบินในกรุงเทพมหานคร ซึ่งชุดฝึกอบรมดังกล่าวไม่ได้รวมปัญหาระหว่างโกอะราวด์เข้าไปด้วย ทำให้นักบินเข้าใจว่าถ้าดันคันบังคับไปข้างหน้าก็น่าจะเพียงพอที่จะทำให้ออโตไพลอตหยุดทำงาน เนื่องจากเครื่องบินโบอิง 747 ที่เขาคุ้นเคยก็ใช้วิธีการเดียวกัน
หลังเกิดเหตุ
กรมการบินพลเรือน (Civil Aeronautics Administration) ของประเทศไต้หวันสั่งการให้ไชนาแอร์ไลน์ปรับปรุงระบบตามที่แอร์บัสแจ้ง พร้อมทั้งปรับปรุงการฝึกอบรมและทดสอบนักบิน โดยให้ดำเนินการอย่างเร็วที่สุด
ในเดือนธันวาคม ค.ศ. 2003 ศาลแขวงนาโงยะได้พิพากษาให้ไชนาแอร์ไลน์จ่ายค่าเสียหายให้ผู้รอดชีวิตและญาติของผู้เสียชีวิต 232 รายรวม 5 ล้านเยน ในขณะที่แอร์บัสนั้นศาลแขวงนาโงยะพิพากษายกฟ้อง อย่างไรก็ตาม ผู้รอดชีวิตและญาติของผู้เสียชีวิตบางส่วนเห็นว่าค่าเสียหายที่ได้นั้นยังไม่เพียงพอ จึงยื่นอุทธรณ์ ในเดือนเมษายน ค.ศ. 2007 ไชนาแอร์ไลน์ยินยอมที่จะจ่ายค่าเสียหายเพิ่มเติม
การรำลึกครบรอบ 20 ปีของอุบัติเหตุครั้งนี้มีขึ้นเมื่อวันที่ 26 เมษายน ค.ศ. 2014 ที่เมืองคาซูงาอิ จังหวัดไอจิ โดยมีผู้เข้าร่วมประมาณ 300 คน
การฝังพระเยซู
การฝังพระเยซู (Burial of Jesus) หมายการฝังพระศพของพระเยซูภายหลังการตรึงกางเขนตามที่ถูกอธิบายไว้ในพันธสัญญาใหม่ และตามพระวรสารแล้ว ร่างของพระองค์ถูกจัดวางไว้ในหลุมโดยชายที่ชื่อว่าโยเซฟชาวอาริมาเธีย
ภาพเขียนที่มีชื่อเสียงในหัวข้อนี้ก็ได้แก่:
บางกอก 2485 เดอะมิวสิคัล
บางกอก 2485 เดอะมิวสิคัล เป็นละครเพลงของบริษัท เอ็กแซ็กท์ และ ถกลเกียรติ วีรวรรณ ในปีพ.ศ. 2547 นำแสดงโดย ปฏิภาณ ปฐวีกานต์  เป็นโปรเจกต์ที่จัดเพื่อร่วมฉลอง 20 ปีแกรมมี่     ละครเวทีเรื่องนี้เป็นกานำเอาเพลงของแกรมมี่ ที่เคยสร้างความประทับใจให้กับคนฟังตลอด 20 ปีที่ผ่านมามาร้อยเป็นเรื่องราว
ข้อมูลการจัดแสดง
บางกอก 2485 เดอะมิวสิคัล จัดแสดงระหว่างวันที่ 11 ถึง 29 กุมภาพันธ์ พ.ศ. 2547 ณ หอประชุมใหญ่, ศูนย์วัฒนธรรมแห่งประเทศไทย  รวมทั้งสิ้น 22 รอบการแสดง
เนื้อเรื่อง
ปี พ.ศ. 2485 สงครามโลกครั้งที่ 2 เพิ่งเริ่มต้นขึ้น ผู้คนต่างพากันหวาดกลัวภัยสงครามที่กำลังจะมาถึง ความบันเทิงสำคัญที่ช่วยผ่อนคลายความเครียด และสร้างความสุขให้แก่ประชาชนก็คือละครเวที และโรงละครยอดนิยมในขณะนั้น ได้แก่ "ศาลาเฉลิมรัฐ" โดยมี "ดาว" (แอนนิต้า) เป็นดาราเด่นประจำโรงละคร และในที่สุดก็มาถึงวันที่กองทัพญี่ปุ่นบุกเข้าประเทศไทย ศาลาเฉลิมรัฐถูกทหารญี่ปุ่นยึดไว้เป็นกองบัญชาการ ส่งผลให้ขบวนการเสรีไทย ขบวนการใต้ดินที่รวมตัวกันเพื่อกอบกูเมืองไทยวางแผนหาทางทำลายโรงละครแห่งนี้ด้วยการส่งสายลับชื่อ "เจตน์" (มอส ปฏิภาณ) ปลอมตัวเป็นนักมายากลเข้าร่วมแสดงในคณะละครแต่เมื่อเจตน์ และดาวมีโอกาสพบกัน ความรักก็เกิดขึ้นกับเขาทั้งสอง แม้จะถูกขัดขวางจากชาวคณะละคร และผู้บัญชาการทหารญี่ปุ่น ผู้หวังจะยึดครองหมดทั้งโรงละคร และตัวนางเอกละคร ความรักของเจตน์ และดาวดำเนินไปท่ามกลางสถานการณ์สงครามที่ตึงเครียดขึ้นทุกขณะในที่สุด ขบวนการเสรีไทยก็ตัดสินใจส่งเครื่องบินเข้าทิ้งระเบิดโรงละคร ในวันที่เหล่านายทหารญี่ปุ่นเข้ามาชมละครที่ดาวนำแสดง เจตน์พยายามขัดขวางแผนการนี้ แต่ไม่เป็นผล สุดท้าย... สิ่งที่เขาต้องทำก็คือ ปฏิบัติภารกิจเพื่อประเทศชาติให้สำเร็จโดยชีวิตของผู้หญิงที่เขารักเป็นเดิมพัน
ดารานักแสดง ละครเพลง เรื่อง "บางกอก 2485"
เสรีไทยหนุ่มที่ปลอมตัวเป็นนักแสดงมายากลเข้าไปในคณะละครของบุญมาก เพื่อสืบข้อมูลของญี่ปุ่น เป็นคนฉลาด กล้าหาญ เอาตัวรอดเก่ง ขี้เล่น เขาตกหลุมรักดาว ตั้งแต่แรกเห็น
แอนนิต้า พงศ์ทรง เป็น ดาว
นางเอกสาวสวยประจำศาลาเฉลิมรัฐ เป็นคนมั่นใจในตัวเอง จริงจัง และรักการแสดง ขี้งอน โดยเฉพาะกับเจตน์
ญาณี ตราโมทย์ เป็น โนมูระ
หัวหน้านายทหารญี่ปุ่น เป็นคนเผด็จการ เฉียบขาด บ้าอำนาจ เขาหลงรักดาวหัวปักหัวปำ จนทำได้ทุกอย่างเพื่อให้ได้ตัวเธอมา
'''ยุทธนา ล. พันธุ์ไพบูลย์ เป็น บุญมาก'''
เจ้าของคณะละครและโรงละครแห่งนี้ที่เป็นเหมือนทุกสิ่งทุกอย่างในชีวิต เป็นคนจริงจัง เป็นผู้นำ มีคำพูดประจำใจคือ “เกิดมาชีวิตหนึ่ง ต้องทำตัวให้มีค่า”
วิชุดา พินดั้ม (แหม่ม) เป็น รัชนี
นางรองประจำคณะละคร ดูเผินๆ เหมือนไม่มีแก่นสาร แต่ตัวจริงของเธอคือ เสรีไทยหญิงที่เข้ามาสืบข้อมูล
ตุ่ย พุทธชาด เป็น แจ่มฟ้า
เพทาย เกิดผล (ม่ำ) เป็น ตุ๊กตา
ผู้จัดการโรงละคร เป็นผู้ช่วยคนสนิทของบุญมาก
เอก วิชัย จงประสิทธิ์พร เป็น หนูขำ
ตัวตลกประจำคณะละคร ร่าเริง พูดมาก หลายครั้งที่พูดไม่ระวังจนเกือบโดนทหารญี่ปุ่นยิง
ธงธง มกจ๊ก เป็น พัมพ์กิ้น
ตัวตลกประจำคณะละครคู่กับหนูขำ พูดมากเช่นกัน ชอบผู้ชาย
กลอเรีย มาคาปากัล-อาร์โรโย
กลอเรีย มาคาปากัล-อาร์โรโย (Gloria Macapagal-Arroyo) (5 เมษายน ค.ศ. 1947 - ปัจจุบัน) เป็นนักการเมืองฟิลิปปินส์ ที่เคยดำรงตำแหน่งประธานาธิบดีคนที่ 14 ของประเทศฟิลิปปินส์ระหว่าง ค.ศ. 2001 - ค.ศ. 2010 และรองประธานาธิบดีคนที่ 12 ระหว่าง ค.ศ. 1998 ถึง ค.ศ. 2001 กลอเรีย มาคาปากัล-อาร์โรโย ถูกจับกุมขณะพักรักษาตัวที่โรงพยาบาลในข้อหาทุจริตเลือกตั้ง โดยคำสั่งของประธานาธิบดี เบนิกโน "นอยนอย" อาคิโน
แหล่งข้อมูลอื่น
1947
เรนาโต คอนสตันติโน
เรนาโต คอนสตันติโน (Renato Constantino) (10 มี.ค. 1919 - 15 ก.ย. 1999) เป็นนักประวัติศาสตร์ชาวฟิลิปปินส์ที่มีอิทธิพล เขาเป็นที่รู้จักในฐานะนักประวัติศาสตร์ฝ่ายซ้ายของฟิลิปปินส์ เขาเป็นพ่อบุญธรรมของนักวิจารณ์การเมือง Randy David
คนไร้บ้าน
คนไร้บ้าน (homelessness) หมายถึง สภาพของบุคคล ณ ช่วงเวลาหนึ่งที่ไม่สามารถมีที่อยู่อาศัยในแบบปกติทั่วไปได้ ส่วนใหญ่จะมีอาชีพหาของเก่า เป็นแรงงานรับจ้างรายวันทั่วไป ค้าขายอาหาร และของมือสอง และอื่น ๆ บางส่วนเป็นผู้พิการทางจิต ในเขตกรุงเทพฯ มักพบอาศัยหลับนอนตามป้ายรถเมล์หรือสถานที่มีแสงสว่าง การแยกกลุ่มคนเหล่านี้ออกจากคนปกติได้ หลังจากเที่ยงคืนไปแล้ว ทำให้ยากในการให้การช่วยเหลือด้านอาหาร โดยปกติคนไร้บ้าน ไม่ใช่ขอทาน มักปฏิเสธการให้การช่วยเหลือ การให้การช่วยเหลือจำเป็นต้องมีลักษณะที่เป็นมิตร เนื่องจากคนไร้บ้านจะมีอาการจิตผิดปกติไม่มากก็น้อย เกิดจากความเครียดที่ต้องทนต่อสภาพแวดล้อมที่โหดร้าย ของใช้ที่จำเป็น อาทิ หมอนเล็ก ๆ ที่จะพกพาได้สะดวก ผ้าห่มบาง ๆ ควรเลือกลายและสีที่เหมาะสมกับสถานการณ์ ปกติมักเป็นสีเข้ม คนไร้บ้านไม่ใช่คนไม่มีรสนิยม ส่วนใหญ่เคยเป็นคนปกติทั่วไปมาก่อน ในทางกลับกันคนไร้บ้านส่วนมากทีเดียวกลับช่วยเหลือสังคม ด้วยการ ลดปริมาณขยะ และรีไซเคิล ช่วยแก้ปัญหาสิ่งแวดล้อม มีการคาดการณ์กันว่า จำนวนคนไร้บ้านในประเทศไทยจะอยู่ที่ราว 30,000 คน
แพท เมธินี
แพท เมธินี (Pat Metheny) เกิดที่แคนซัสซิตี้ เมื่อวันที่ 12 สิงหาคม 1954 ในครอบครัวดนตรี เริ่มเล่นทรัมเป็ตเมื่ออายุ 8ปี พออายุ 12 เขาหันมาเล่นกีตาร์ เมื่ออายุ 15 ปี เขาได้มีโอกาสร่วมงานกับนักดนตรีแจ๊ซที่ดีที่สุดในเมืองแคนซัส และได้ทำงานตรงนี้สม่ำเสมอ ทำให้ได้รับประสบการณ์อันมีค่าในการเล่นในวงดนตรีระดับอาชีพ แม้ว่าจะมีอายุที่น้อยมาก ชื่อของแพท เมธินีได้ปรากฏในโลกดนตรีแจ๊ซระดับสากลในปี1974
เรนาโต คอนสตันติโน
แหล่งข้อมูลอื่น
1919 1999
แพท เมธินี
อ้างอิง
1954
ประพัฒน์ ปัญญาชาติรักษ์
อดีตนักศึกษาในเหตุการณ์ 14 ตุลา ต่อมาได้เป็นนักการเมือง เคยดำรงตำแหน่งรัฐมนตรีช่วยว่าการกระทรวงเกษตรและสหกรณ์ รัฐมนตรีว่าการกระทรวงทรัพยากรธรรมชาติและสิ่งแวดล้อม และประธานคณะกรรมการกองทุนฟื้นฟูและพัฒนาเกษตรกร ปัจจุบันเป็นกรรมการผู้ทรงคุณวุฒิในคณะกรรมการบริหารสินเชื่อเกษตรแห่งชาติ กรรมการในคณะกรรมการนโยบายและบริหารจัดการมันสำปะหลัง ตามคำสั่งคณะรักษาความสงบแห่งชาติที่ 105/2557 ประธานสภาเกษตรกรจังหวัดลำปาง และประธานสภาเกษตรกรแห่งชาติ อดีตกรรมการอื่นในคณะกรรมการปฏิรูปที่ดินเพื่อเกษตรกรรม อดีตกรรมการอื่นในคณะกรรมการธนาคารเพื่อการเกษตรและสหกรณ์การเกษตร
ประวัติ
นายประพัฒน์เกิดที่ตำบลตาเนาะปูเต๊ะ อำเภอบันนังสตา จังหวัดยะลา เมื่อวันที่ 15 มกราคม พ.ศ. 2495 เข้ามาเรียนที่โรงเรียนอำนวยศิลป์ และคณะวนศาสตร์ มหาวิทยาลัยเกษตรศาสตร์ เข้าร่วมกิจกรรมในขณะเป็นนักศึกษา และมีส่วนร่วมในเหตุการณ์ 14 ตุลาคม  พ.ศ. 2516
ภายหลังเหตุการณ์ 14 ตุลา ได้เปลี่ยนชื่อเป็น ประพัฒน์ ปัญญาชาติรักษ์ ทำงานรับจ้างปลูกป่า บริษัทลำปางทำไม้ จำกัด เป็นลูกจ้างองค์การอุตสาหกรรมป่าไม้ และเป็นเกษตรกรอยู่ที่จังหวัดลำปาง เริ่มต้นจากการนำต้นกล้าส้มพันธุ์โชกุลจากจังหวัดยะลามาปลูก ในพื้นที่จังหวัดลำปาง อำเภอแจ้ห่ม ตำบลแม่สุก ในชื่อของสวนส้มเพชรล้านนา แต่ต่อมาเจอภาวะภัยแล้งจนทำให้ต้องเลิกทำส้ม จนเปลี่ยนมาเป็นเกษตรผสมผสานที่มีทั้งปศุสัตว์ ผลไม้ และพืชผัก โดยได้ทำการเกษตรแบบเกษตรอินทรีย์ คือไม่ใช้สารเคมีกำจัดศัตรูพืชและปุ๋ยเคมี และได้เปลี่ยนชื่อเป็น "ฟาร์มเกษตรอินทรย์เพชรล้านนา" https://www.facebook.com/pethlanna.organic.farm เมื่อ พ.ศ. 2544 เข้าเป็นสมาชิกพรรคไทยรักไทย ได้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ และดำรงตำแหน่งรัฐมนตรีว่าการกระทรวงทรัพยากรธรรมชาติและสิ่งแวดล้อมคนแรกระหว่างปี พ.ศ. 2545 - 2547
ช่วงวิกฤตการณ์การเมืองในประเทศไทย พ.ศ. 2548-2549 นายประพัฒน์ ได้ลาออกจากตำแหน่งในคณะกรรมการกองทุนฟื้นฟูและพัฒนาเกษตรกร และสมาชิกพรรคไทยรักไทย แล้วย้ายมาสังกัดพรรคชาติไทย ในปี พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคชาติไทยซึ่งถูกยุบในคดียุบพรรคการเมือง พ.ศ. 2551 ในระหว่างที่อยู่ในแวดวงการเมืองอยู่นั้น ฟาร์มที่จังหวัดลำปาง ก็ยังคงดำเนินกิจการอยู่ และเมื่อเว้นวรรคทางการเมืองได้กลับมาพัฒนางานด้านการเกษตรในพื้นที่และระดับชาติอย่างต่อเนือง จนได้รับความไว้วางใจได้รับเลือกจากเกษตรกรจังหวัดลำปาง ให้เป็น "ประธานสภาเกษตรกรจังหวัดลำปาง" และได้รับเลือกเป็น "ประธานสภาเกษตรกรแห่งชาติ "ในปี 2555 เป็นประธานสภาเกษตรกรแห่งชาติคนแรกของประเทศไทย
หลัง รัฐประหารในประเทศไทย พ.ศ. 2557 เขาดำรงตำแหน่ง กรรมการในคณะกรรมการนโยบายและบริหารจัดการมันสำปะหลัง ตามคำสั่งคณะรักษาความสงบแห่งชาติที่ 105/2557 กรรมการอื่นในคณะกรรมการปฏิรูปที่ดินเพื่อเกษตรกรรม กรรมการอื่นในคณะกรรมการธนาคารเพื่อการเกษตรและสหกรณ์การเกษตร ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 กรรมการในคณะกรรมการยุทธศาสตร์ชาติ ตามพรบ.การจัดทำยุทธศาสตร์ชาติ พ.ศ. 2560
ใน วันที่ 19 มกราคม พ.ศ. 2560 เขาพ้นจากตำแหน่ง กรรมการอื่นในคณะกรรมการปฏิรูปที่ดินเพื่อเกษตรกรรม ใน วันที่ 31 มกราคม พ.ศ. 2560 เขาพ้นจากตำแหน่ง กรรมการอื่นในคณะกรรมการธนาคารเพื่อการเกษตรและสหกรณ์การเกษตร และได้รับแต่งตั้งเป็น ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560
ในวันที่ 13 สิงหาคม พ.ศ. 2562 นาย องอาจ ปัญญาชาติรักษ์ บุตรชายของ ประพัฒน์ ปัญญาชาติรักษ์ ดำรงตำแหน่ง ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และในวันที่ 16 กรกฎาคม พ.ศ. 2563 จากการที่รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม สุวิทย์ เมษินทรีย์ ลาออกจากตำแหน่ง จึงทำให้ นาย องอาจ ปัญญาชาติรักษ์ พ้นจากตำแหน่ง ที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ไปพร้อมกัน
เหตุการณ์ 14 ตุลา
ก่อนช่วงเหตุการณ์ 14 ตุลา พ.ศ. 2516 นายประพัฒน์เข้าร่วมกิจกรรมทางการเมืองของนักศึกษาหลายครั้ง ทั้งการประท้วงกรณีล่าสัตว์ที่ทุ่งใหญ่นเรศวร การประท้วงต่อต้านสินค้าญี่ปุ่น การเรียกร้องรัฐธรรมนูญ
นายประพัฒน์เป็นบุคคลในภาพถ่ายที่มีชื่อเสียง ในช่วงเหตุการณ์เมื่อวันที่ 14 ตุลาคม พ.ศ. 2516 เวลาประมาณเที่ยงวัน นายประพัฒน์ถือไม้หน้าสาม ประจัญหน้ากับทหารที่โอบล้อมเข้ามา และถูกยิงล้มลงบริเวณหน้าโรงแรมรัตนโกสินทร์ มีนักข่าวหลายคนจับภาพนี้ได้ และเป็นภาพที่เป็นที่จดจำในเหตุการณ์ 14 ตุลา จากภาพถ่ายนี้ทำให้ได้รับฉายาว่า "ไอ้ก้านยาว"
ท่าอากาศยานกองบิน 1 นครราชสีมา
ท่าอากาศยานกองบิน 1 นครราชสีมา (Korat Royal Thai Air Force Base) ตั้งอยู่ที่อำเภอเมืองนครราชสีมา จังหวัดนครราชสีมา เป็นที่ตั้งของกองบิน 1 นครราชสีมา ซึ่งเป็นส่วนหนึ่งของกองทัพอากาศ ตั้งอยู่ห่างจากกรุงเทพมหานครไปทางตะวันออกเฉียงเหนือประมาณ 250 กิโลเมตร บริเวณทางตอนใต้ของตัวเมืองนครราชสีมา ซึ่งในช่วงสงครามเวียดนาม ท่าอากาศยานนี้ถูกใช้เป็นฐานทัพของทหารสหรัฐในประเทศไทย
ท่าอากาศยานแห่งนี้เคยให้บริการเชิงพาณิชย์ในปี พ.ศ. 2529 แต่หลังจากนั้นปิดให้บริการในเชิงพาณิชย์ลง หลังจากเปิดท่าอากาศยานนครราชสีมา ปัจจุบันใช้ในด้านการทหารเท่านั้น ผู้บังคับการท่าอากาศยานกองบิน 1 นครราชสีมา ได้แก่ นาวาอากาศเอก เจริญ วัฒนศรีมงคล
ฝูงบิน
ในปัจจุบัน กองบิน 1 มี 3 ฝูงบินย่อย คือ
โคปไทเกอร์
การฝึกผสมโคปไทเกอร์ (Multi-Lateral Exercise Cope Tiger) ถือได้ว่าเป็นการฝึกผสมทางอากาศ ที่มีการสนธิกำลังทางอากาศใหญ่ที่สุดในภูมิภาคเอเชียตะวันออกเฉียงใต้ มีการนำกำลังทางอากาศจาก 3 ประเทศ ได้แก่ ประเทศไทย สาธารณรัฐสิงคโปร์ และสหรัฐอเมริกา เข้าร่วมการฝึก มีการพัฒนารูปแบบการฝึกให้เข้ากับสถานการณ์การสู้รบในปัจจุบัน จะมีการสมมติสถานการณ์เสมือนจริง ทั้งด้านการควบคุมและสั่งการ การฝึกยุทธวิธีการรบระหว่างเครื่องบินรบต่างแบบ การฝึกโจมตีทางอากาศต่อเป้าหมายภาคพื้นดินที่มีการต่อต้านจากกอาวุธของหน่วยต่อสู้อากาศยานภาคพื้น การฝึกด้านการข่าวกรองยุทธวิธีโดยใช้อากาศยานไร้คนขับ และการให้การสนับสนุนของหน่วยสนับสนุนต่างๆ มีวัตถุประสงค์เพื่อพัฒนาขีดความสามารถของหน่วยบิน และหน่วยต่อสู้อากาศยานที่เข้าร่วมการฝึก และเพื่อพัฒนาขีดความสามารถในการปฏิบัติการทางอากาศผสม อีกทั้งยังเป็นการกระชับความสัมพันธ์ระหว่างมิตรประเทศ ที่เข้าร่วมการฝึกอีกด้วย
กองบิน 1 ดอนเมือง
กองบิน 1 นครราชสีมามีประวัติตั้งแต่ปี พ.ศ. 2461 เดิมเรียกว่ากองบินใหญ่ทหารบกที่ 1 ขึ้นกับกรมอากาศยานทหารบก ตั้งอยู่ที่ท่าอากาศยานดอนเมืองฝั่งตะวันตก (บริเวณอาคารผู้โดยสารหลังที่ 1 ในปัจจุบัน)
จากนั้นในปี พ.ศ. 2464 ได้เปลี่ยนชื่อเป็นกองโรงเรียนการบินที่ 1 หลังจากนั้นได้มีประกาศพระราชกฤษฎีกาการจัดหน่วยในกระทรวงกลาโหม พ.ศ. 2479 ลงวันที่ 15 เมษายน 2479 ให้เปลี่ยนชื่อเป็นกองบินน้อยที่ 1 และถือเป็นวันสถาปนากองบิน 1 ตั้งแต่นั้นมา ต่อมาเปลี่ยนชื่อเป็นกองบิน 1ในวันที่ 1 ตุลาคม 2506
สงครามโลกครั้งที่ 2 และสงครามเย็น
ในช่วงสงครามโลกครั้งที่ 2 ประเทศญี่ปุ่น ได้สร้างลานบิน ณ พื้นที่ที่ตั้งของกองบิน 1 ในปัจจุบัน เพื่อใช้เป็นฐานกองกำลังหนุนสำหรับกองกำลังของญี่ปุ่นในพื้นที่จังหวัดนครราชสีมา หลังจากสงครามโลกครั้งที่ 2 จบ ประเทศไทยได้เอาพื้นที่ลานบินคืน โดยกองทัพอากาศได้ใช้สิ่งอำนวยความสะดวกที่มีอยู่แล้วต่อจากญี่ปุ่น
ในวันที่ 24 ตุลาคม 2519 กองบิน 1 ได้ย้ายกองบินมาประจำอยู่ที่ท่าอากาศยานกองบิน 1 นครราชสีมา จนถึงปัจจุบัน โดยในช่วงสงครามเย็น สหรัฐอเมริกาได้เข้ามาขอใช้พื้นที่ของกองบิน 1 ในการทำสงครามกับประเทศเวียดนามเหนือ จนกระทั่งจบสงครามเวียดนาม
วิกฤตการณ์เดือนกรกฎาคม
วิกฤตการณ์เดือนกรกฎาคม เป็นหนึ่งในความสัมพันธ์ทางการทูตและการทหารที่เพิ่มมากขึ้นในท่ามกลางมหาอำนาจที่สำคัญของยุโรปในช่วงฤดูร้อน ปี ค.ศ. 1914 ซึ่งเป็นจุดชนวนครั้งสุดท้ายของสงครามโลกครั้งที่หนึ่ง วิกฤตการณ์ครั้งนี้ได้เริ่มต้นขึ้นเมื่อวันที่ 28 มิถุนายน ค.ศ. 1914 เมื่อกัฟรีโล ปรินซีป ชาวเซิร์บบอสเนีย ได้ลอบปลงพระชนม์ อาร์ชดยุกฟรันซ์ แฟร์ดีนันท์ รัชทายาทโดยสันนิษฐานของบังลังก์ออสเตรีย-ฮังการี สายสัมพันธ์ที่ซับซ้อนของพันธมิตร ควบคู่ไปกับการคาดการณ์ที่ผิดโดยผู้นำหลายคนว่าสงครามเป็นผลประโยชน์ที่ดีที่สุดของพวกเขาหรือสงครามโดยทั่วไปที่ไม่น่าจะเกิดขึ้น ได้ส่งผลให้เกิดการแพร่ระบาดของสงครามโดยทั่วไปในเกือบทุกประเทศในยุโรปที่สำคัญในช่วงต้นเดือนสิงหาคม ค.ศ. 1914 ทุกประเทศในยุโรปที่สำคัญต่างได้มีส่วนเกี่ยวข้องในเดือนพฤษภาคม ค.ศ. 1915
ออสเตรีย-ฮังการีได้มองว่าขบวนการเรียกร้องดินแดนชาติเดียวกันของชาวสลาฟทางตอนใต้ ที่ได้รับการสนับสนุนโดยเซอร์เบีย ที่จะเป็นภัยคุกคามต่อความเป็นเอกภาพของชาติ ภายหลังจากการลอบปลงพระชนม์ ออสเตรียได้พยายามที่จะลงโทษอย่างรุนแรงต่อเซอร์เบียด้วยทางทหารเพื่อแสดงให้เห็นถึงความแข็งแกร่งและให้เซอร์เบียควรที่จะระมัดระวังมากขึ้นเกี่ยวกับการสนับสนุนชาตินิยมยูโกสลาฟ อย่างไรก็ตาม มันเป็นการคอยจับตาดูของปฏิกิริยาของจักรวรรดิรัสเซียซึ่งเป็นผู้สนับสนุนที่สำคัญของเซอร์เบีย จึงได้ขอการรับรองจากพันธมิตรอย่างเยอรมนีว่าจะสนับสนุนแก่ออสเตรียในกรณีที่มีความขัดแย้งใด ๆ เยอรมนีได้รับรองที่จะให้การสนับสนุน แต่ได้กระตุ้นให้ออสเตรียทำการโจมตีโดยเร็ว ในขณะที่ความเห็นอกเห็นใจของทั่วโลกต่อรัชทายาทที่ถูกลอบปลงพระชนม์ได้อยู่ในระดับสูง ในคำสั่งที่จะจำกัดวงสงครามและหลีกเลี่ยงความเคลื่อนไหวในรัสเซีย ผู้นำเยอรมันบางคนได้เชื่อว่าการเติบโตทางเศรษฐกิจของรัสเซียจะเปลี่ยนความสมดุลของอำนาจระหว่างสองประเทศ ซึ่งสงครามเป็นสิ่งที่หลีกเลี่ยงไม่ได้และเยอรมนีก็คิดว่าน่าจะดีกว่าถ้าสงครามเกิดขึ้นเร็ว ๆ นี้ อย่างไรก็ตาม แทนที่จะโจมตีอย่างรวดเร็วด้วยกองกำลังทหารที่มีอยู่ ผู้นำออสเตรียได้ใคร่ครวญจนเข้าสู่กลางเดือนกรกฎาคมก่อนที่จะตัดสินใจที่จะยื่นคำขาดอย่างรุนแรงต่อเซอร์เบียในวันที่ 23 กรกฎาคม และจะไม่เข้าโจมตี หากยังไม่มีการระดมพลอย่างเต็มรูปแบบของกองทัพที่ไม่สามารถทำได้ก่อนวันที่ 25 กรกฎาคม ค.ศ. 1914
ก่อนที่เซอร์เบียจะตอบกลับคำขาดนี้ รัสเซียได้ตัดสินใจที่จะเข้าไปแทรกแซงในสงครามออสเตรีย-เซอร์เบีย และได้ออกคำสั่งให้มีการระดมพลกองกำลังบางส่วนของกองทัพ ในขณะที่ผู้นำทางทหารรัสเซียได้ยอมรับว่ารัสเซียยังไม่แข็งแกร่งพอสำหรับสงครามโดยทั่วไป รัสเซียเชื่อว่าความไม่พอใจของออสเตรียต่อเซอร์เบียเป็นข้ออ้างที่ถูกเตรียมพร้อมโดยเยอรมนีและจำเป็นต้องแสดงความแข็งแกร่งโดยการปกป้องพันธมิตรอย่างเซอร์เบีย การระดมพลทหารครั้งนี้เป็นปฏิบัติการทางทหารครั้งแรกซึ่งยังไม่ได้มีส่วนร่วมโดยตรงในข้อขัดแย้งระหว่างออสเตรีย-ฮังการีและเซอร์เบีย มันเป็นความตั้งใจที่เพิ่มมากขึ้นของเซอร์เบียเพื่อต่อต้านการคุกคามของการโจมตีของออสเตรียและสร้างความหวาดกลัวที่มากขึ้นในเยอรมนีเกี่ยวกับฝูงทหารรัสเซียที่รวมตัวกันใกล้กับชายแดน ก่อนหน้านี้ กองทัพเยอรมันได้คาดการณ์ว่าการระดมพลทหารของรัสเซียจะล่าช้ากว่าพันธมิตรฝรั่งเศสที่อยู่ตรงข้ามชายแดนของเยอรมนี ดังนั้น กลยุทธ์ทางทหารของเยอรมันในกรณีความขัดแย้งใด ๆ กับรัสเซียคือการโจมตีผ่านทางเบลเยียม เพื่อหลีกเลี่ยงการป้องกันที่เหนียวแน่นของฝรั่งเศสและเอาชนะฝรั่งเศสอย่างรวดเร็วก่อนที่จะเผชิญหน้ากับรัสเซียในทางด้านตะวันออก ฝรั่งเศสได้ทราบดีว่าจะต้องร่วมมือกับพันธมิตรรัสเซียเพื่อเอาชนะคู่ปรับของตนอย่างเยอรมัน ดังนั้นจึงมีการเตรียมความพร้อม เนื่องจากความตึงเครียดตามชายแดนรัสเซียที่เพื่มมากขึ้นซึ่งทำให้เยอรมนีตื่นตระหนกยิ่งขึ้น
ในขณะที่บริเตนใหญ่ได้เข้าร่วมกับรัสเซียและฝรั่งเศส ซึ่งก็ยังมีความสัมพันธ์ทางการทูตที่ค่อนข้างเป็นมิตรกับเยอรมนี และผู้นำบริเตนหลายคนต่างมองไม่เห็นถึงเหตุผลที่น่าสนใจที่เกี่ยวกับบริเตนในสงครามทวีปยุโรป บริเตนได้เสนอการไกล่เกลี่ยหลายครั้งโดยใช้คำตอบของเซอร์เบียเป็นพื้นฐานในการเจรจา และเยอรมนีได้ทำสัญญาต่าง ๆ ในความพยายามที่จะรับรองความเป็นกลางของบริเตน อย่างไรก็ตาม บริเตนได้ตัดสินใจว่าด้วยพันธะทางศีลธรรมในการปกป้องเบลเยียมและช่วยเหลือพันธมิตรอย่างเป็นทางการ กลายเป็นประเทศสุดท้ายที่สำคัญที่ได้เข้ามามีส่วนร่วมอย่างแข็งขันในวิกฤตการณ์เดือนกรกฎาคมเพื่อเข้าสู่ความขัดแย้งอย่างเป็นทางการในวันที่ 4 สิงหาคม ในช่วงต้นเดือนสิงหาคม เหตุผลที่ชัดเจนสำหรับความขัดแย้งทางทหาร ข้อพิพาทระหว่างเซอร์เบียและออสเตรีย-ฮังการีที่เกี่ยวข้องกับรัชทายาทที่ถูกลอบปลงพระชนม์ ได้กลายเป็นที่น่าอัปยศสำหรับสงครามยุโรปทั่วไป
เอชทีซี ไวฝ์
HTC Vive เป็นชุดหูฟังความเป็นจริงเสมือน พัฒนาโดย HTC และ Valve Corporation ชุดหูฟังใช้เทคโนโลยีการติดตาม ขนาดห้อง ทำให้ผู้ใช้สามารถเคลื่อนที่ในพื้นที่ 3 มิติและใช้ตัวควบคุมถือที่มีการติดตามการเคลื่อนไหวเพื่อโต้ตอบกับสภาพแวดล้อม
HTC Vive เปิดตัวในระหว่างการกล่าวสุนทรพจน์ในงาน Mobile World Congress ของ HTC ในเดือนมีนาคม 2015 ชุดพัฒนาถูกส่งออกในเดือนสิงหาคมและกันยายน 2015 และอุปกรณ์รุ่นแรกสำหรับผู้บริโภคได้รับการปล่อยตัวเมื่อวันที่ 7 มิถุนายน 2016
การพัฒนา
ต้นแบบของระบบเสมือนจริงที่ผลิตโดย Valve นั้นถูกสาธิตในปี 2014 เมื่อวันที่ 23 กุมภาพันธ์ 2015 Valve ประกาศ SteamVR และจะแสดงให้เห็นถึง "ระบบฮาร์ดแวร์ SteamVR" ในการประชุม Game Developers Conference 2015  HTC เปิดตัวอุปกรณ์อย่างเป็นทางการ Vive ระหว่างการกล่าวสุนทรพจน์ในงาน Mobile World Congress ในวันที่ 1 มีนาคม 2015 การสั่งซื้อก่อนเริ่มต้นเมื่อวันที่ 29 กุมภาพันธ์ 2016 เวลา 10:00 EST Valve และ HTC ได้ประกาศว่าชุดหูฟังนี้สำหรับนักพัฒนาที่ได้รับการคัดเลือกจะให้บริการฟรี
ในงาน Consumer Electronics Show 2016, HTC และ Valve ได้เปิดตัวการปรับปรุงฮาร์ดแวร์ของอุปกรณ์ที่เรียกว่า HTC Vive Pre
ประวัติ
ในระหว่างการปราศรัยสำคัญของเขาในปี 2558 ฟิล เฉินประธานเจ้าหน้าที่ฝ่ายเนื้อหาของ HTC และผู้ก่อตั้ง HTC Vive อธิบายว่าเขา "สะดุดกับ VR" และต่อมา HTC พบกับ Valve ซึ่งเป็น "การบังเอิญ" เฉินยังอธิบายว่า HTC และ Valve ไม่มีเส้นแบ่งที่ชัดเจนระหว่างความรับผิดชอบของแต่ละคนและ HTC เป็นหุ้นส่วนในกระบวนการวิจัยและพัฒนาจำนวนมาก
ในเดือนมิถุนายน 2016 HTC ประกาศเปิดตัว 'Business Edition' ของ Vive ราคา 1,200 ดอลลาร์สหรัฐซึ่งรวมถึงใบอนุญาตใช้งานระดับมืออาชีพ การรับประกันเชิงพาณิชย์ 12 เดือน การเข้าถึงสายสนับสนุนพิเศษ ชุดขยายสายเคเบิลร และมาพร้อมกับสายสัญญาณเสียง Deluxe
ในเดือนพฤศจิกายน 2016 HTC ประกาศชุดอัปเกรด VR แบบไร้สายที่ทำโดย TPCAST แบบจำลองสาธารณะแสดงใน งาน CES 2017 และมีราคา 249 ดอลลาร์สหรัฐ
ที่ Google I/O ในเดือนพฤษภาคม 2017 Google ประกาศเปิดตัวระบบ 'Standalone VR' ใหม่ที่สร้างขึ้นโดยทีม Vive และโดย Lenovo ในขณะที่เดือนมิถุนายน 2017 Valve เปิดเผยรายละเอียดของรูปแบบของคอนโทรลเลอร์ Vive ที่สองซึ่งใช้การติดตามนิ้วที่เรียกว่า Knuckles Vive controller
เชาว์ อ่อนเอี่ยม
เชาว์ อ่อนเอี่ยม เป็นนักกีฬาฟุตบอลทีมชาติไทยชุดกีฬาฟุตบอลในโอลิมปิกฤดูร้อน 1968 โดยทำหน้าที่เป็นผู้รักษาประตู และได้รับการยกย่องจากสื่อให้เป็นหนึ่งในนักฟุตบอลทีมชาติไทยระดับตำนานในเวลาต่อมา ช่วง พ.ศ. 2550 เชาว์ อ่อนเอี่ยม ทำหน้าที่เป็นหนึ่งในคณะกรรมการบริหารทีมสโมสรฟุตบอลจังหวัดขอนแก่น และปัจจุบัน เชาว์ อ่อนเอี่ยม ทำหน้าที่เป็นผู้ดูแลสนามกรังด์ปรีซ์กอล์ฟคลับ ที่อำเภอบ่อพลอย จังหวัดกาญจนบุรี
อิทธิฤทธิ์ภูมิเทวดา
อิทธิฤทธิ์ภูมิเทวดา เป็นละครโทรทัศน์ไต้หวันกำลังภายในที่กล่าวถึงอานุภาพของภูมิเทวดาจางฝูเต๋อ และยายเจ้าที่เหยียนจื่อ ออกอากาศทางช่อง CTS ในจีน ในปี พ.ศ. 2541 ต่อมาช่อง 3ได้ซื้อลิขสิทธิ์ แล้วก็นำมาออกอากาศทางช่อง 3 ในประเทศไทย นำแสดงโดย จุน เหลียว, เฉิน ย่าหลาน, ชิ หยู, หวง จงหยู, หยาง เสี่ยวหลี่, ลู่ ยี่หลง
เนื้อเรื่อง
จาง ฟู๋เต๋อ เป็นข้าหลวงที่ซื่อตรงและซื่อสัตย์ต่อหน้าที่ เมื่อตายไปแล้ว เง็กเซียนฮ่องเต้โปรดให้เข้าเฝ้า และส่งกลับมาเป็นเจ้าที่ (เซียน) ในแดนมนุษย์อีก แต่เพราะจางฟู๋เต๋อเดิมเป็นมนุษย์มาก่อนจึงเป็นเซียนไม่เป็น เง็กเซียนจึงคัดเลือกเทพธิดาที่เฉลียวฉลาดและมีความรู้สูงมาเป็นภรรยา และได้คุณหนูสาม (หนิงจื่อ) ลูกสาวของเจ้าพ่อหลักเมืองโตไห่ ใครใครจึงเรียกว่าคุณหนูสาม ฝ่ายฟู่ไห่พอเห็นคุณหนูสามก็เกิดความพอใจ ส่วนคุณหนูสามก้อรู้ดีว่าฟู่เต๋อเป็นคนดี แม้จะเป็นคนที่มีอายุไปหน่อยแต่ก็เป็นสามีที่ดี แต่ฝ่ายเจ้าพ่อโตไห่ไม่ชอบลูกเขยคนนี้เลย เขารู้สึกว่าจางฟู่เต๋อซื้อบื้อไม่เหมาะสมกับลูกสาวเขาเลย เทพจึงเหว่ยจึงช่วยเกลี้ยกล่อมเขาว่าการที่เง็กเซียนประทานคู่ให้ อันที่จริงแล้วเป็นเกียรติอย่างยิ่ง ทางเจ้าพ่อโตไห่จึงจำใจรับปาก ทั้งสองจึงได้ลงมาดูที่ศาลเทพารักษ์ในเมืองมนุษย์ต่อไป
การปะทุของภูเขาไฟบนเกาะลาปัลมา พ.ศ. 2564
'''การปะทุของภูเขาไฟบนเกาะลาปัลมา พ.ศ. 2564''' เริ่มขึ้นเมื่อวันที่ 19 กันยายน โดยเป็นการปะทุด้านข้างของสันภูเขาไฟซึ่งประกอบเป็นส่วนครึ่งใต้ของเกาะลาปัลมาในแคว้นกานาเรียส ประเทศสเปน การปะทุครั้งนี้เป็นการปะทุของภูเขาไฟครั้งแรกบนเกาะนับตั้งแต่การปะทุของกรวยภูเขาไฟเตเนกิอาใน พ.ศ. 2514 และเป็นการปะทุของภูเขาไฟที่กินเวลานานที่สุดเท่าที่ทราบบนเกาะ (85 วัน)
การปะทุครั้งนี้เป็นการปะทุของภูเขาไฟที่สร้างความเสียหายมากที่สุดบนเกาะลาปัลมานับตั้งแต่มีการบันทึก โดยนำไปสู่การอพยพหลบภัยของผู้คนมากกว่า 7,000 คน กระแสลาวาหลากซึ่งมีความกว้างประมาณ 3.5 กิโลเมตร (2.3 ไมล์) ในจุดที่กว้างที่สุด และมีความยาวประมาณ 6.2 กิโลเมตร (3.9 ไมล์) ได้ไหลทับพื้นที่กว่า 1,000 เฮกตาร์ ทำลายอาคารมากกว่า 3,000 หลัง ตัดทางหลวงบริเวณชายฝั่ง ไหลลงสู่ทะเล และก่อตัวเป็นคาบสมุทรใหม่ เมืองโตโดเกซึ่งรวมถึงย่านโลสกัมปิโตสซึ่งอยู่ทางตะวันออกสุดของเมืองถูกทำลายอย่างสิ้นเชิงจากลาวาซึ่งไหลไปถึงลาลากูนา (เมืองในเขตเทศบาลโลสยาโนสเดอาริดาเน) ด้วย มีผู้เสียชีวิต 1 คนที่เชื่อมโยงกับการปะทุของภูเขาไฟแต่ยังไม่สามารถระบุสาเหตุได้
พื้นที่ที่ได้รับผลกระทบ
<mapframe width=650 height=470 zoom=13 latitude=28.616398 longitude=-17.894754 text= "แผนที่เชิงโต้ตอบของบริเวณลาวาหลากบนเกาะลาปัลมา วาดและปรับให้ทันเหตุการณ์โดยผู้ใช้โอเพินสตรีตแมป" align=center>
โจว เหว่ยตง
โจว เหว่ยตง (周韦彤) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ ซิก้า โจว (Cica Zhou)
การเข้าสู่วงการบันเทิง
โจวเหวยถง เริ่มต้นเข้าสู่วงการนางแบบเมื่อปี 2000 ภายหลังเธอได้ตำแหน่งในการประกวดนางแบบระดับประเทศ หลังจากนั้นอีกเพียงปีเดียว เธอก็ติดอันดับ 1 ใน 10 ของสุดยอดนางแบบอาชีพในเมืองจีน มีงานถ่ายภาพ และเดินแบบมากมาย จนกระทั่งในปี 2003 จึงได้รับงานแสดงในละครโทรทัศน์เรื่องหนึ่ง หลังจากนั้นก็มีชื่อเสียงมากขึ้น
ต่อมาเมื่อปี 2010 เธอได้ถ่ายแบบให้กับนิตยสาร FHM ของไต้หวัน, เป็นพรีเซนเตอร์ของสินค้ามากมาย และยังได้ออกหนังสือภาพที่ประเทศญี่ปุ่นเป็นครั้งแรก ทำให้เธอกลายเป็นที่นิยมของผู้ชายทั่วทั้งทวีปเอเชีย
ข่าวของเธอเกี่ยวกับการศัลยกรรม
สื่อต่างประเทศรายงานว่า เธอได้โชว์ซ้อมการกระโดดน้ำ ในรายการ the hit game diving show จนชุดบิกินีหลุดออกจนเห็นหน้าอกของเธอในน้ำ ผู้ชมทั่วไปคิดว่า เธอศัลยกรรมหน้าอกมาอย่างแน่นอนจนกลายเป็นที่วิพากษ์วิจารณ์ แต่ขณะเดียวกันอีกฝ่ายก็แสดงความคิดเห็นโต้แย้ง
ประเทศเอธิโอเปียในโอลิมปิกฤดูร้อน 2020
ประเทศเอธิโอเปีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศเอธิโอเปียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 5 คน เข้าร่วมการแข่งขันใน 3 ชนิดกีฬา
ปลาแปบขาวหางดำ
มีรูปร่างเพรียวยาว ลำตัวแบนข้างมากจนริมท้องเป็นสัน หัวมีขนาดเล็ก นัยน์ตาโต ครีบหลังอยู่ค่อนไปทางหางและตรงข้ามกับครีบก้น ครีบอกยาวจรดครีบท้อง ครีบหางเป็นแฉก เกล็ดมีลักษณะบางใสและหลุดง่าย เส้นข้างลำตัวโค้งลงขนานกับริมท้อง ลำตัวมีสีขาวเงิน ด้านหลังขุ่น มีแถบสีเหลืองทองจาง ๆ ยาวตามความยาวลำตัว
มีขนาดความยาวเต็มที่ 20 เซนติเมตร เป็นปลาที่อาศัยหากินตามผิวน้ำและกลางน้ำ อยู่รวมกันเป็นฝูงเล็ก ๆ กินแมลงและแมลงน้ำต่าง ๆ เป็นอาหาร พบกระจายพันธุ์ในแม่น้ำและลำคลองของแม่น้ำตาปี ในเขตจังหวัดสุราษฎร์ธานี, ทะเลน้อยในเขตจังหวัดพัทลุง, แม่น้ำจันทบุรีในจังหวัดจันทบุรี และยังพบได้ในแม่น้ำโขง รวมถึงแม่น้ำแม่กลอง และในพื้นที่ป่าพรุ และพบได้ไกลจนถึงอินโดนีเซีย
ปารัส ชาห์
เจ้าชายปารัสวีรพิกรมศาหเทวะ มกุฎราชกุมารแห่งเนปาล (पारस शाह; พระราชสมภพ: 30 ธันวาคม พ.ศ. 2514) เป็นอดีตมกุฎราชกุมารแห่งราชอาณาจักรเนปาล ตั้งแต่ พ.ศ. 2544 จนถึงการล้มล้างสถาบันพระมหากษัตริย์ในปี พ.ศ. 2551
เจ้าชายปารัสวีรพิกรมศาหเทวะ ประสูติที่กรุงกาฐมาณฑุ ราชอาณาจักรเนปาล เป็นพระราชโอรสในสมเด็จพระราชาธิบดีชญาเนนทรวีรวิกรมศาหเทวะ กับสมเด็จพระราชินีโกมลราชยลักษมีเทวีศาหะ
การศึกษา
ปารัส เป็นพระราชโอรสองค์เดียวของสมเด็จพระราชาธิบดีชญาเนนทรวีรวิกรมศาหเทวะ กับสมเด็จพระราชินีโกมลราชยลักษมีเทวีศาหะ แห่งเนปาลที่ถูกปลด พระองค์มีพระขนิษฐาหนึ่งพระองค์คือเจ้าหญิงเปรรณาราชยลักษมีเทวีสิงห์ พระองค์ได้รับการศึกษาขั้นต้นที่วิทยาลัยเซนต์โจเซฟ ในดาร์จีลิง ประเทศอินเดีย โรงเรียนพุทธนิลกัณฐะ กรุงกาฐมาณฑุ และโรงเรียนปฏิบัติการกาฐมาณฑุ หลังจากนั้นพระองค์เข้าเรียนที่วิทยาลัยลูเทอร์ในรัฐไอโอวา และมหาวิทยาลัยนานาชาติชิลเลอร์ ในสหรัฐอเมริกาเพื่อศึกษาระดับปริญญาตรีสาขาบริหารธุรกิจ อย่างไรก็ตาม พระองค์เรียนไม่จบการศึกษาในระดับปริญาตรี
ชีวิตส่วนพระองค์
พระองค์เสกสมรสกับเจ้าหญิงหิมานี มกุฎราชกุมารีแห่งเนปาล มีพระราชโอรส-ธิดาด้วยกัน 3 พระองค์ ได้แก่
พระองค์ถูกตำรวจไทยจับกุมสามครั้งเนื่องจากมีกัญชาและยาไอซ์ไว้ในครอบครองในท้องที่จังหวัดภูเก็ต เมื่อปี พ.ศ. 2555 กรุงเทพมหานคร พ.ศ. 2557  และจังหวัดหนองคาย พ.ศ. 2557 ตามลำดับ
มกุฎราชกุมารปารัส ได้เสด็จกลับประเทศเนปาลเมื่อวันที่ 3 เมษายน พ.ศ. 2558 โดยจะประทับที่พระตำหนักของพระราชบิดา และไม่มีกำหนดกลับไปกรุงเทพมหานคร
เอสเอ็น 1994ดี
มหานวดารา 1994ดี (SN 1994D) เป็นมหานวดาราประเภท 1เออยู่ในเขตชานของดาราจักร (En:NGC 4526) ค้นพบในปี 1994 โดย Treffers, Filippenko, Van Dyk, และ Richmond โดยใช้กล้องโทรทรรศน์ขนาด 30 นิ้วแบบอัตโนมัติที่หอดูดาวเลาสช์เนอร์
อูเทนะ พลิกฟ้าตามหารัก
อูเทนะ พลิกฟ้าตามหารัก (少女革命ウテナ; Revolution Girl Utena) เป็นผลงานของอาจารย์ไซโต้ จิโฮ นักวาดการ์ตูนผู้หญิงที่มีชื่อเสียงในญี่ปุ่น พิมพ์ลงในนิตยสาร Ciao ครั้งแรกเมื่อปี พ.ศ. 2539
เนื้อเรื่องย่อ
เทนโจ อูเธน่า ตอนเป็นเด็กเคยตกหลุมรักชายหนุ่มคนหนึ่ง อูเธน่าใฝ่ฝันถึงคนที่เธอเรียกว่า "เจ้าชาย" เรื่อยมาจนปัจจุบัน และตั้งใจว่าตัวเองก็จะเป็นเจ้าชายที่งามสง่าให้ได้เช่นกัน เธอเฝ้าตามหาเจ้าชาย และได้เบาะแสที่จะเจอเจ้าชายจากแหวนที่มีตรารูปกุหลาบที่เขาทิ้งไว้ เธอจึงได้เข้าเรียนที่โรงเรียนโอโทริ เมื่อไปที่โรงเรียน อูเธน่าก็ได้เจอสาวผิวเข้มที่ชื่อแอนธี่ ฮิเมมิยะ ซึ่งเป็นเจ้าสาวกุหลาบที่เหล่ากรรมการนักเรียนแย่งชิงโดยการดวลดาบกัน ใครชนะก็จะได้ตัวเจ้าสาวกุหลาบไปเป็นคู่หมั้น โดยที่เจ้าสาวกุหลาบจะเชื่อฟังคู่หมั้นสุดใจแม้จะถูกทารุณ อูเธน่าเกิดสงสาร จึงประลองเพื่อชิงเจ้าสาวกุหลาบมา
ปลาปักเป้ายักษ์
สำหรับปลาปักเป้ายักษ์ที่พบในน้ำจืด ดูที่: ปลาปักเป้าเอ็มบู
ปลาปักเป้ายักษ์ หรือ ปลาปักเป้าลายเสือ หรือ ปลาปักเป้าก้นดำ (Starry blowfish, Starry toadfish, Star puffer; ) เป็นปลาปักเป้าชนิดหนึ่ง ในวงศ์ปลาปักเป้าฟันสี่ซี่ (Tetraodontidae)
มีความยาวเต็มที่ได้ถึง 120 เซนติเมตร นับเป็นปลาปักเป้าชนิดที่ใหญ่ที่สุดที่พบได้ในประเทศไทย เป็นปลาที่หากินในระดับใกล้กับหน้าดิน อาศัยอยู่ตามแนวปะการัง กินสัตว์น้ำเล็ก ๆ ตามหน้าดินเป็นอาหาร
จิม รอสส์
เจมส์ วิลเลียม "จิม" รอสส์ (James William "Jim" Ross) เกิด 3 มกราคม ค.ศ. 1952 เป็นผู้บรรยายมวยปล้ำอาชีพชาวอเมริกันที่ทำงานกับ WWE และ AEW เป็นโฆษกผู้บรรยายในชื่อ จิม รอสส์ (Jim Ross) ได้เข้าสู่หอเกียรติยศดับเบิลยูดับเบิลยูอีประจำปี 2007
ปลาแปบขาว
ปลาแปบขาว เป็นปลาน้ำจืดในสกุล Oxygaster (/อ็อก-ซี-แกส-เตอร์/) ในวงศ์ปลาตะเพียน (Cyprinidae)
เป็นปลาจำพวกปลาแปบ เดิมเคยถูกจัดให้อยู่ในสกุล Chela โดยมี โยฮัน คอนราด ฟัน ฮัสเซลต์ นักมีนวิทยาชาวดัตช์ เป็นผู้อนุกรมวิธาน โดยใช้ลักษณะของเกล็ดแถวที่อยู่หน้าครีบหลังเลยเข้ามาถึงระหว่างนัยน์ตาเป็นลักษณะสำคัญ ส่วนที่มีลักษณะรองลงมา คือ ท้องแบนเป็นสันคม ปลายปากล่างมีปุ่มกระดูก ครีบอกอยู่ในแนวระดับเดียวกับท้อง จุดเริ่มต้นของครีบหลังอยู่ด้านหน้าจุดเริ่มต้นของครีบก้น เกล็ดตามแนวบนเส้นข้างลำตัวมีประมาณ 43-60 แถว
จำแนกออกได้เป็น 2 ชนิด พบกระจายพันธุ์ทั่วไปในแม่น้ำลำคลอง รวมถึงป่าพรุในภูมิภาคเอเชียตะวันออกเฉียงใต้
สโมสรฟุตบอลพอร์ตสมัท
สโมสรฟุตบอลพอร์ตสมัทเป็นสโมสรฟุตบอลที่ตั้งอยู่ในเมืองพอร์ตสมัท ประเทศอังกฤษ ก่อตั้งในปี ค.ศ. 1898 (พ.ศ. 2441) ปัจจุบันเล่นอยู่ในระดับฟุตบอลลีกทู เคยคว้าแชมป์ลีกสูงสุดของอังกฤษได้ 2 สมัย ในปี 1949 และ 1950 โดยพวกเขาเล่นที่สนามแฟรตตันพาร์ก
ประวัติ
ในฤดูกาล 2009-2010 พอร์ตสมัทถูกตัด 9 คะแนนเนื่องจากประสบปัญหาด้านการเงินและฟอร์มการเล่นที่ย่ำแย่ทั้งที่มีนักเตะอย่าง เฟเรดิก ปิกิยอน, สตีฟ ฟินแนน, อารูน่า ดินดาน, เจมี่ โอฮาร่า รวมถึงปัญหาในด้านการบริหารที่เจ้าของสโมสรเปลี่ยนมือบ่อยครั้งทำให้สโมสรตกชั้นสู่เดอะแชมเปี้ยน ชิพด้วยอันดับ20 แต่สามารถสร้างประวัติศาสตร์ด้วยการเข้าสู่รอบชิงชนะเลิศฟุตบอลเอฟเอ คัพด้วยการชนะทอตนัมฮอตสเปอร์ 2-0 ในรอบรองชนะเลิศ สร้างความตกตะลึงไปทั่ววงการเนื่องจากพอร์ตสมัทอยู่ในช่วงปัญหารุมเร้าทั้งด้านการเงิน นักเตะและการบริหารทีมต่างจากทอตแนมฮ็อตสเปอร์ที่เพียบพร้อมกว่าทำให้วีรกรรมครั้งนี้เป็นหนึ่งในหน้าประวัติศาสตร์สโมสร พอร์ตสมัทมีแฟนบอลอันดับหนึ่งซึ่งมีชื่อเสียงชื่อจอห์น เวสต์วูดส์ ซึ่งรักสโมสรชนิดเข้าสายเลือดถึงขนาดเปลี่ยนชื่อตัวเองเป็น จอห์น แอนโทนี่ พอร์ตสมัท ฟุตบอลคลับ เวสต์วูดส์ ซึ่งมีเอกลักษณ์ในการแต่งตัวโดยใส่หมวกยาวสีน้ำเงินมีตราสโมสร ใช้กระดิ่งในการเชียร์ ใส่เสื้อกั๊กลายหมากรุกสีฟ้าสลับขาว โดยเรื่องราวของเขาถูกนำไปทำสารคดีเรื่อง The True Pompey Fan's Miscellany
ผู้เล่นชุดปัจจุบัน
(ยืมตัวจากแมนเชสเตอร์ ซิตี)
(ยืมตัวจากโคเวนทรี ซิตี)
(ยืมตัวจากมิลล์วอลล์)
(ยืมตัวจากแบล็กเบิร์น โรเวอส์)
(ยืมตัวจากแมนเชสเตอร์ยูไนเต็ด)
วัดโสภณเจติการาม
วัดโสภณเจติการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคู้สลอด อำเภอลาดบัวหลวง จังหวัดพระนครศรีอยุธยา
วัดโสภณเจติการามตั้งวัดเมื่อ พ.ศ. 2458 เดิมชื่อว่า วัดคู้มักเม่า ตั้งชื่อตามหมู่บ้านคือบ้านคู้มักเม่า สร้างขึ้นตั้งแต่อำเภอลาดบัวหลวงยังอยู่ในความปกครองของอำเภอ ราชคราม (บางไทร) ได้รับพระราชทานวิสุงคามสีมาเมื่อวันที่ 17 มกราคม พ.ศ. 2466 ทางวัดได้ให้ทางราชการตั้งโรงเรียนในที่ดินวัด คือ โรงเรียนวัดโสภณเจติการาม ซึ่งก่อตั้งมาตั้งแต่ พ.ศ. 2460
ปูชนียวัตถุที่สำคัญ คือ หลวงพ่อศรีเพชร เป็นพระพุทธรูปปูนปั้น ปางมารวิชัย ผู้ที่ป่วยเป็นโรคร้ายมักมาบนบานขอน้ำมนต์หลวงพ่อไปดื่มและอาบ เชื่อกันว่าทำให้โรคร้ายต่าง ๆ หายได้ บุคคลใดที่ไม่มีบุตร ก็มาบนขอต่อหลวงพ่อ เป็นต้น หลวงพ่อยืนเป็นพระพุทธรูปปูนปั้น ปางห้ามสมุทร สูง 39 วา สร้างโดยพระครูโสภณธรรมารักษ์ เมื่อพ.ศ. 2541 เพื่อเป็นสัญลักษณ์ของวัด เป็นพระพุทธรูปที่สูงที่สุดในอำเภอลาดบัวหลวง
การยึดครองเซอร์เบียของออสเตรีย-ฮังการี
กองทัพออสเตรีย-ฮังการีเข้ายึดครองเซอร์เบียตั้งแต่ช่วงปลาย ค.ศ. 1915 จนกระทั่งสิ้นสุดสงครามโลกครั้งที่หนึ่ง การประกาศสงครามของจักรวรรดิออสเตรีย-ฮังการีต่อเซอร์เบียเมื่อวันที่ 28 กรกฎาคม ค.ศ. 1914 ถือเป็นจุดเริ่มต้นของสงคราม ภายหลังการรุกที่ไม่บรรลุผลทั้งสามครั้งของออสเตรีย-ฮังการีระหว่างเดือนสิงหาคมและธันวาคม ค.ศ. 1914 กองทัพผสมระหว่างออสเตรีย-ฮังการีและเยอรมนีจึงสามารถโจมตีแนวรบของเซอร์เบียแตกได้จากทางเหนือและตะวันตกในเดือนตุลาคม ค.ศ. 1915 ในขณะที่บัลแกเรียเข้าโจมตีจากด้านตะวันออกเฉียงใต้ และท้ายที่สุดในเดือนมกราคม ค.ศ. 1916 เซอร์เบียทั้งหมดจึงตกอยู่ภายใต้การยึดครองของฝ่ายมหาอำนาจกลาง
เซอร์เบียถูกแบ่งออกเป็นสองเขตยึดครอง โดยส่วนหนึ่งเป็นของบัลแกเรีย และส่วนที่เหลือเป็นของออสเตรีย-ฮังการี ทั้งสองส่วนถูกปกครองภายใต้การบริหารของกองทัพ เยอรมนีปฏิเสธการผนวกดินแดนเซอร์เบียโดยตรงแต่เลือกที่จะควบคุมทางรถไฟ เหมืองแร่ และทรัพยากรป่าไม้และเกษตรกรรมแทนทั้งในสองส่วน เขตการยึดครองของออสเตรีย-ฮังการีครอบคลุมพื้นที่สามในสี่ของดินแดนเซอร์เบียส่วนเหนือ ซึ่งถูกปกครองโดยเขตปกครองทหารสามัญ โดยเป็นหน่วยงานบริหารที่ก่อตั้งขึ้นโดยกองทัพออสเตรีย-ฮังการี ซึ่งมีข้าหลวงแห่งกองทัพเป็นผู้นำและมีอำนาจรองจากข้าหลวงพลเรือนใหญ่ จุดประสงค์ของหน่วยงานบริหารใหม่นี้คือ การทำให้ประชาชนชาวเซิร์บสูญเสียสัญชาติและเปลี่ยนประเทศเพื่อใช้เป็นดินแดนสำหรับเสบียงและใช้เป็นประโยชน์ในทรัพยากรทางเศรษฐกิจ
นอกจากนี้ระบบกฎหมายกองทัพยังสั่งห้ามการมีหน่วยงานทางการเมืองทั้งหมด ห้ามการชุมนุมสาธารณะ และนำโรงเรียนให้อยู่ภายใต้การควบคุม กองทัพออสเตรีย-ฮังการียอมรับการบังคับใช้กฎอัยการศึก การจับกุมตัวประกัน เผาหมู่บ้านเพื่อลงโทษ และตอบโต้การก่อการกำเริบด้วยการแขวนคอในที่สาธารณะและการประหารชีวิตอย่างรวบรัด ในระหว่างการยึดครอง ผู้คนจำนวน 150,000 ถึง 200,000 คน ทั้งผู้ชาย ผู้หญิง และเด็กถูกส่งตัวไปยังค่ายกักกันในจักรวรรดิออสเตรีย-ฮังการี โดยเฉพาะอย่างยิ่งที่เมาเทาเซินในออสเตรีย ดอบอยในบอสเนีย และน็อจแมแจร์ ออร็อด และแก็ชแกเมตในฮังการี
ในเดือนกันยายน ค.ศ. 1918 กองกำลังฝ่ายสัมพันธมิตรที่นำโดยกองทัพภาคที่ 2 ของเซอร์เบีย และกองพันอาสาสมัครยูโกสลาฟสามารถบุกทะลวงแนวรบซาลอนีกาได้ ซึ่งนำไปสู่การยอมจำนนของบัลแกเรียเมื่อวันที่ 30 กันยายน ตามมาด้วยการปลดปล่อยเซอร์เบียอย่างรวดเร็วและการล่าถอยของกองทัพออสเตรีย-ฮังการีที่ยังคงเหลืออยู่ทั้งหมดในช่วงปลายเดือนตุลาคม และเมื่อวันที่ 1 พฤศจิกายน ค.ศ. 1918 ดินแดนเซอร์เบียก่อนสงครามได้รับปลดปล่อยทั้งหมด ทำให้การยึดครองนั้นจบลง
เจ้าหญิงโนบูโกะ พระชายาในเจ้าชายโทโมฮิโตะ
เจ้าหญิงโนบูโกะ พระชายาในเจ้าชายโทโมฮิโตะ (ประสูติ 9 เมษายน พ.ศ. 2498) มีพระนามเดิมว่า โนบูโกะ อาโซ เป็นพระชายาหม้ายของเจ้าชายโทโมฮิโตะแห่งมิกาซะ เป็นหลานสาวของชิเงรุ โยชิดะ และเป็นน้องสาวของทาโร อาโซ อดีตนายกรัฐมนตรีของญี่ปุ่น
พระชนม์ชีพช่วงต้น
เจ้าหญิงโนบูโกะประสูติเมื่อวันที่ 9 เมษายน พ.ศ. 2498 ในครอบครัวคริสตัง เป็นธิดาคนที่สามของทากากิชิ อาโซ ประธานบริษัทอาโซ (เดิมทำธุรกิจเกี่ยวกับการขุดเหมืองถ่านหินและโลหะ ปัจจุบันผลิตปูนซีเมนต์, เวชกรรม และอสังหาริมทรัพย์) กับคาซูโกะ (สกุลเดิม โยชิดะ) พระชนนีเป็นบุตรสาวของชิเงรุ โยชิดะ อดีตนายกรัฐมนตรีญี่ปุ่น เจ้าหญิงโนบูโกะมีพระเชษฐาคนโตคือทาโร อาโซ เป็นอดีตนายกรัฐมนตรีของญี่ปุ่นเช่นเดียวกับผู้เป็นตา
ทั้งนี้พระอัยยิกาฝ่ายพระชนกสืบสันดานมาแต่ตระกูลคาโนซึ่งเป็นไดเมียวปกครองแคว้นโอจิโนมิยะ พระองค์เป็นเหลนของเคานต์โนบูอากิ มากิโนะ นักการทูต และเป็นลื่อของโอกูโบะ โทชิมิจิ ซามูไรผู้มีชื่อเสียงและเป็นผู้ก่อให้เกิดการจลาจลที่แคว้นซัตสึมะเมื่อปี พ.ศ. 2420
พระองค์ได้เข้ารับการศึกษาที่ประเทศอังกฤษ และสำเร็จการศึกษาจากวิทยาลัยรอสลีนเฮาส์ (Rosslyn House College) ในปี พ.ศ. 2516 ต่อมาได้เสด็จกลับประเทศญี่ปุ่นเป็นครูสอนภาษาอังกฤษในโรงเรียนอนุบาลโชโตะที่ทรงก่อตั้งขึ้นเองในย่านชิบูยะ
เสกสมรส
เจ้าหญิงโนบูโกะทรงพบกับเจ้าชายโทโมฮิโตะแห่งมิกาซะครั้งแรกที่ประเทศอังกฤษ ซึ่งขณะนั้นเจ้าชายโทโมฮิโตะยังเป็นนักศึกษามหาวิทยาลัยออกซฟอร์ด เจ้าชายเคยขอเจ้าหญิงโนบูโกะเสกสมรสเมื่อปี พ.ศ. 2516 แต่ถูกปฏิเสธเพราะเจ้าหญิงโนบูโกะยังเยาว์ชันษา ต่อมาสำนักพระราชวังได้ประกาศกำหนดการพระราชพิธีหมั้นเมื่อวันที่ 18 เมษายน พ.ศ. 2523 โดยมีพระราชพิธีหมั้นเมื่อวันที่ 21 พฤษภาคม พ.ศ. 2523 และพระราชพิธีเสกสมรสเมื่อวันที่ 7 พฤศจิกายน พ.ศ. 2523 หลังการเสกสมรสจึงได้รับพระอิสริยยศเป็น เจ้าหญิงพระชายา ถือเป็นเจ้านายญี่ปุ่นพระองค์ที่สองที่มีพื้นเพเป็นคริสตัง (พระองค์แรกคือสมเด็จพระจักรพรรดินีมิจิโกะ แต่ต่างตรงที่เจ้าหญิงโนบูโกะทรงผ่านพิธีศีลล้างบาปมาแล้ว) ทั้งสองมีพระธิดาด้วยกันสองพระองค์ คือ
เดิมเจ้าชายโทโมฮิโตะและครอบครัวประทับอยู่ร่วมกันในเขตพระราชฐานอากาซากะ เขตมินาโตะ โตเกียว กระทั่งเดือนตุลาคม พ.ศ. 2552 เจ้าหญิงโนบูโกะทรงแยกจากพระสวามีและพระธิดาออกไปประทับที่อื่น
พระพลานามัย
เจ้าหญิงโนบูโกะทรงพระประชวรด้วยภาวะพระสมองขาดพระโลหิตชั่วขณะเมื่อเดือนพฤษภาคม พ.ศ. 2547 พระองค์ประทับรักษาพระอาการประชวร ณ พระตำหนักโซมะ เมืองคารูอิซาวะ จังหวัดนางาโนะ ครั้น พ.ศ. 2551 เจ้าหญิงโนบูโกะมีพระอาการหอบหืด ต้องเข้ารับถวายการรักษาที่โรงพยาบาล และต้องรักษาพระอาการประชวร ณ สถานพยาบาลในเขตเมืองอีซูกะ ก่อนเสด็จกลับกรุงโตเกียว ด้วยเหตุนี้เจ้าหญิงโนบูโกะจึงงดพระกรณียกิจตั้งแต่เดือนมกราคม พ.ศ. 2549 ก่อนกลับมาประกอบพระกรณียกิจ และปรากฏพระองค์ต่อสาธารณชนอีกครั้งใน พ.ศ. 2556
กลางคืนของวันที่ 8 กันยายน พ.ศ. 2562 เจ้าหญิงโนบูโกะทรงหกล้มที่พระตำหนักในกรุงโตเกียว ก่อนเสด็จเข้ารับการรักษาที่โรงพยาบาลมหาวิทยาลัยเคโอในเช้าวันรุ่งขึ้น เพราะทรงรู้สึกเจ็บบั้นพระองค์อยู่ตลอด กระทั่งแพทย์ผู้ถวายการรักษาตรวจพบว่าพระปิฐิกัณฐกัฐิบริเวณพระกฤษฎีหัก ต้องถวายรักษายาวนานถึงสามเดือน
เดือนพฤศจิกายน พ.ศ. 2565 เจ้าหญิงโนบูโกะถูกวินิจฉัยว่าเป็นมะเร็งบริเวณพระถันระยะที่ 1 แต่คณะแพทย์มิได้วิตกกังวลนัก เพราะพระองค์ไม่มีพระอาการประชวรจากมะเร็งที่ชัดเจน เจ้าหญิงโนบูโกะเข้ารับการถวายรักษาที่โรงพยาบาลมหาวิทยาลัยเคโอเมื่อวันที่ 16 พฤศจิกายนปีเดียวกัน เพื่อทำการตรวจเพิ่มเติม ก่อนเข้ารับถวายการผ่าตัดนำก้อนเนื้องอกออกในวันที่ 19 พฤศจิกายน   ทว่าหลังผ่าตัดไปได้สองชั่วโมง ก็พบว่ามะเร็งของเจ้าหญิงโนบูโกะยังอยู่ในระยะ 0 ไม่ใช่ระยะที่ 1   เจ้าหญิงโนบูโกะเสด็จออกจากโรงพยาบาลช่วงเช้าของวันที่ 24 พฤศจิกายน หลังคณะแพทย์ผู้ถวายการรักษายืนยันว่า ร่างกายของพระองค์ฟื้นตัวได้อย่างรวดเร็ว และโอกาสที่จะเกิดมะเร็งซ้ำนั้นมีน้อยมาก
พระราชวรวงศ์เธอ พระองค์เจ้าไชยรัตนวโรภาส
พระราชวรวงศ์เธอ พระองค์เจ้าไชยรัตนวโรภาส (16 มกราคม พ.ศ. 2419 — 18 สิงหาคม พ.ศ. 2440) เป็นพระราชโอรสพระองค์ที่ 23 ในกรมพระราชวังบวรวิไชยชาญ ที่ประสูติแต่จอมมารดาปริกใหญ่
พระประวัติ
พระราชวรวงศ์เธอ พระองค์เจ้าไชยรัตนวโรภาส เมื่อวันอังคารที่ 16 มกราคม พ.ศ. 2419 เป็นพระราชโอรสในกรมพระราชวังบวรวิไชยชาญ ที่ประสูติแต่จอมมารดาปริกใหญ่ ธิดาพระยาพระราม (แสง) กับท่านปุก
กรมพระราชวังบวรวิไชยชาญพระราชทาน "วังใหม่" ซึ่งเคยเป็นที่ประทับของพระองค์เองบริเวณถนนพระอาทิตย์แก่พระองค์เจ้าไชยรัตนวโรภาส โดยพระราชทานครึ่งหนึ่งให้พระราชวรวงศ์เธอ พระองค์เจ้าวิไลยวรวิลาส และอีกครึ่งหนึ่งพระราชทานพระองค์เจ้าไชยรัตนวโรภาส
พระองค์เจ้าไชยรัตนวโรภาส เสกสมรสกับหม่อมราชวงศ์พวงประภา (ราชสกุลเดิม : ศิริวงศ์) พระธิดาในพระสัมพันธวงศ์เธอ กรมหมื่นนฤบาลมุขมาตย์ มีพระโอรส 1 พระองค์ คือ หม่อมเจ้าไชยโชติมุข (สิ้นชีพิตักษัย 18 สิงหาคม พ.ศ. 2440)
สิ้นพระชนม์
วันพุธที่ 18 สิงหาคม พ.ศ. 2440 เวลา 12.30 น. พระบวรวงศ์เธอ พระองค์เจ้าไชยรัตนวโรภาส (พระยศขณะนั้น) เสด็จโดยเรือกลไฟไชยโชติวงษ แล่นถึงหน้าที่ว่าการเมืองสิงคบุรี (ปัจจุบันคือจังหวัดสิงห์บุรี) แล้วใช้จักรแล่นขึ้นไปซื้อฟืนที่ตำบลบ้านใหม่ ถึงเวลา 12.45 น. หม้อน้ำเรือระเบิดขึ้น เรือแตกทั้งลำ พระองค์เจ้าไชยรัตนวโรภาสทรงบาดเจ็บสาหัสและสิ้นพระชนม์เมื่อเวลาบ่าย 3 โมงเศษ พระชันษา 22 ปี ในเหตุการณ์นี้หม่อมเจ้าไชยโชติมุข พระโอรส ถึงชีพิตักษัย หม่อมราชวงศ์หญิงพวงประภา หม่อมห้าม รวมถึงหม่อมแสงหม่อมห้ามในพระสัมพันธวงศ์เธอ กรมหมื่นนฤบาลมุขมาตย์ และหม่อมราชวงศ์หญิงรัษฎามาตย์ (น้องสาวหม่อมราชวงศ์หญิงพวงประภา) ถึงแก่กรรมด้วย พระราชทานเพลิงพระศพ ณ พระเมรุวัดสระเกศ วันที่ 2 พฤษภาคม พ.ศ. 2441
ออริจิน (ช่องทางจำหน่ายซอฟต์แวร์)
Origin เป็นแพลตฟอร์มเกมออนไลน์, กระจายดิจิทัลและ การจัดการสิทธิดิจิทัล (DRM) ที่พัฒนาโดย Electronic Arts ที่อนุญาตให้ผู้ใช้ซื้อเกมสำหรับพีซีและแพลตฟอร์มมือถือ ไคลเอ็นต์ macOS ได้รับการปล่อยตัวเมื่อวันที่ 8 กุมภาพันธ์ 2013
ออริจินมีคุณสมบัติทางสังคมเช่นการจัดการโปรไฟล์ การเชื่อมโยงกับเพื่อน ๆ ด้วยการแชทและการเข้าร่วมเกมโดยตรงพร้อมการซ้อนทับในเกม สตรีมมิ่งผ่าน TwitchTV และการแชร์ไลบรารีเกมและการรวมชุมชนกับไซต์เครือข่ายเช่น Facebook, Xbox Live, PlayStation Network และ เครือข่าย Nintendo ในปี 2011 Electronic Arts ระบุว่าต้องการให้สามารถสู้กับบริการสตีมของ Valve Corporation ได้คู่แข่งหลักของออริจิน โดยการเพิ่มการบันทึกเกมอัตโนมัติผ่านคลาวน์ แพทช์อัตโนมัติ ความสำเร็จและเผยแพร่ข้ามแพลตฟอร์ม ภายในปี 2013 ออริจินมีผู้ใช้งานที่ลงทะเบียนมากกว่า 50 ล้านคน
สุรสีห์ ผาธรรม
สุรสีห์ ผาธรรม เกิดเมื่อวันที่ 17 มีนาคม พ.ศ. 2491 ที่จังหวัดอุบลราชธานี ศิลปินมรดกอีสาน สาขาศิลปะการแสดง พ.ศ. 2551 เป็นผู้กำกับภาพยนตร์ไทย นักแสดงในบางครั้ง ยังเป็นผู้ผลิตและจำหน่ายภาพยนตร์และวิซีดี ชื่อ สุรสีห์ผาธรรมฟิล์ม
การศึกษา
สุรสีห์ได้เข้าศึกษาระดับชั้นมัธยมศึกษาตอนต้นที่โรงเรียนเขื่องในเจริญราษฎร์ อำเภอเขื่องใน ต่อมาได้เข้าศึกษาระดับชั้นมัธยมศึกษาตอนปลายที่โรงเรียนเบ็ญจะมะมหาราช และจบการศึกษาสาขานิเทศศาสตร์ มหาวิทยาลัยสุโขทัยธรรมาธิราช
การทำงาน
ซึ่งในสมัยเด็กด้วยความเป็นคนชอบภาพยนตร์ จึงละทิ้งไปเป็นนักพากย์หนัง ซึ่งทำให้ได้รู้จักกับกมล กุลตังวัฒนา ซึ่งภายหลังได้มาเปิดบริษัทหนังในกรุงเทพ ซื้อหนังอินเดียเข้ามาฉายในประเทศไทย จนภายหลังสุรสีห์เกิดความคิดที่จะลองเป็นผู้กำกับเอง จึงชวนกมล กุลตังวัฒนา มาทำหนัง โดยมีหนังเรื่องแรกที่กำกับคือ มนต์รักแม่น้ำมูล สุรสีห์รับหน้าที่เป็นผู้ช่วย ผู้กำกับ และผู้อำนวยการสร้าง ภาพยนตร์ประสบความสำเร็จไม่น้อย ทำรายได้ถึงล้านบาท จากนั้นคุณกมลเห็นถึงความสามารถจึงเลื่อนให้มาเป็นผู้กำกับภาพยนตร์ มีภาพยนตร์กำกับเรื่องแรกคือ ครูบ้านนอก ซึ่งสร้างชื่อเสียงอย่างมาก คว้ารางวัลผู้กำกับหนังยอดเยี่ยมและภาพยนตร์สร้างสรรค์เยาวชนดีเด่น ในงานมหกรรมภาพยนตร์ที่นครทาชเคนต์ สาธารณรัฐสังคมนิยมโซเวียตอุซเบก (ปัจจุบันคือกรุงทาชเคนต์ ประเทศอุซเบกิสถาน)
นอกจากนั้นยังมีผลงานกำกับภาพยนตร์อย่าง หนองหมาว้อ (2522), ลูกแม่มูล (2523), ครูวิบาก (2524), ครูดอย  (2525), สวรรค์บ้านนา (2526), ผู้แทนนอกสภา  (2526), ราชินีดอกหญ้า (2529), บ๊าย บาย ไทยแลนด์ (2530) และล่าสุดนำภาพยนตร์ ครูบ้านนอก มาทำใหม่ ในชื่อ ครูบ้านนอก บ้านหนองฮีใหญ่ (2553)
การเสียชีวิต
สุรสีห์ ผาธรรม เสียชีวิตวันศุกร์ที่ 24 มีนาคม พ.ศ. 2566 ด้วยโรคหัวใจวายเฉียบพลัน และติดเชื้อในกระแสเลือดที่โรงพยาบาลสรรพสิทธิประสงค์อุบลราชธานี
พ.ศ. 2624
พุทธศักราช 2624 ตรงกับปีคริสต์ศักราช 2081 เป็นปีปกติสุรทินที่วันแรกเป็นวันพุธตามปฏิทินเกรกอเรียน
Session Initiation Protocol
Session Initiation Protocol (SIP) คือ โพรโทคอลหรือเกณฑ์วิธีเพื่อใช้งานด้านมัลติมีเดีย เช่น การส่งข้อมูลเสียงหรือวีดีโอบนเครือข่าย IP ได้รับการพัฒนาโดย IETF และ SIP ถือว่าเป็นโพรโทคอลที่เหนือกว่าโพรโทคอลอื่นในแง่ของการที่สามารถปรับใช้และนำไปพัฒนาได้ง่ายกว่า โดยตัวโพรโทคอลเองมีความสามารถในการสร้าง (create), ปรับ (modify) และ ยกเลิก (terminate) การติดต่อสื่อสารระหว่างโหนดที่เป็นแบบหนึ่งต่อหนึ่ง (unicast) หรือแบบกลุ่ม (multicast) ได้ ซึ่ง SIP สามารถปรับเปลี่ยนที่อยู่ (address), หมายเลขพอร์ต, เพิ่มสายผู้สนทนา และสามารถเพิ่มหรือลดการส่งข้อมูลมิเดีย (media stream) บางประเภทได้ ตัวอย่างของโปรแกรมประยุกต์ (application) ที่อาศัย SIP ในการเชื่อมต่อ เช่น การประชุมด้วยวิดีโอ (video conferencing), การกระจายข้อมูลภาพและเสียง (streaming multimedia distribution), การส่งข้อความด่วน (instant messaging), การส่งไฟล์ (file transfer) และ เกมออนไลน์ เป็นต้น
SIP ถูกออกแบบโดยนาย Henning Schulzrinne และนาย Mark Handly ตั้งแต่ปี ค.ศ. 1996 โดยเวอร์ชันล่าสุดถูกประกาศใน RFC 3261 โดย IETF Network Working Group และในปี ค.ศ. 2000 SIP ได้ถูกใช้เป็นส่วนหนึ่งของระบบ IP Multimedia Subsystem (IMS) ของ 3GPP ซึ่งมาตรฐานการส่งสัญญาณมัลติมีเดียแบบ IP-based บนระบบ โทรศัพท์เคลื่อนที่ (cellular) อีกด้วย
โพรโทคอล SIP ทำงานอยู่บน Application Layer และถูกออกแบบโดยไม่คำนึงถึงชนิดของ Transport Layer ที่ใช้ในการส่งข้อมูล SIP สามารถทำงานบน Transmision Control Protocol (TCP), User Datagram Protocol (UDP), หรือ Stream Control Transmission Protocol (SCTP) ได้ โพรโทคอล SIP ทำงานในลักษณะ text-based ซึ่งมีลักษณะการทำงานคล้าย Hypertext Transfer Protocol (HTTP) และ Simple Mail Transfer Protocol (SMTP)